runetrust/blame-folketinget-dk huggingface dataset:
Mai Villadsen (EL), 2023-01-19:
Det er jo fuldstændig åbenlyst, at vi skal investere i vores erhvervsuddannelser, og jeg kan kun være meget, meget positiv over for det kapitel i regeringsgrundlaget.
Vi har generelt udfordringer med underfinansierede erhvervsuddannelser.
De er spredt så meget, at nogle – sådan var det for bl.a. min egen svoger – må køre over 1 time hver vej for at blive faglært og gå på skole.
Vi har store, store udfordringer.
Jeg er ærgerlig over, at regeringen ikke benyttede det flertal, der var i sidste valgperiode, til at gøre det samme, for der var mig bekendt ikke nogen af partierne, der blokerede for, at vi skulle investere i erhvervsuddannelserne, men jeg er meget, meget enig i, at vi bør gøre langt mere på det her område.
Det skal der ikke herske nogen tvivl om.
Kim Aas (S), 2023-01-19:
Det er jeg rigtig glad for.
Hvad tænker Enhedslisten så man kan gøre?
Man ser jo stadig væk en vigende tilgang til erhvervsuddannelser rigtig mange steder i Danmark, så hvad vil man fra Enhedslistens side pege på kunne være noget, der gør, at man får flere til at vælge den her uddannelse?
Mai Villadsen (EL), 2023-01-19:
Tusind tak til ordføreren for spørgsmålet og også for samarbejdet i den seneste tid omkring store bededag.
Det er jo altid godt med uventede gæster og uventede samarbejder, og det har det være, men ikke desto mindre vigtigt.
Og så er der jo ingen tvivl om, at der er uendelig langt fra Danmarksdemokraterne til Enhedslisten, når det gælder klima, men særlig i forhold til landbrugspolitikken.
Det fik jeg ved selvsyn at se under valgkampen.
Der er selvfølgelig ingen tvivl om, at den grønne omstilling er stor og altomfattende og kommer til at påvirke folks liv.
Men jeg har en klar tro på, hvilket også er underbygget af mange undersøgelser, at den grønne omstilling faktisk kan skabe rigtig meget liv og arbejdspladser i landdistrikterne.
Og det gør den allerede der, hvor jeg kommer fra, hvor vindmølleproduktionen er enorm.
Og det vil den også kunne gøre i landbruget, hvis vi omlægger fra en animalsk produktion, som ofte ikke kræver så mange hænder, til grøn produktion, som i højere grad kræver flere ansatte.
Martin Lidegaard (RV), 2023-01-19:
Tak for de venlige ord, og velkommen til i Folketinget.
Det er også grunden til, at vi lidt usædvanligt er gået sammen med, kan man sige,
alle andre af Folketingets partier om det her i et forsøg på i virkeligheden også at række en hånd ud til regeringen og sige, at der findes en alternativ løsning, der gør, at regeringen kan få en bredere forsvarspolitisk aftale, hvad jeg egentlig også tror regeringen ønsker, hvis jeg hører den rigtigt.
Som sagt er det ikke vores udgangspunkt, og det er heller ikke vores forslag, at der skal skæres i su'en.
Nu vil hele su-forliget jo sandsynligvis blive åbnet, og vi har mange ønsker til det, bl.a. flere engelsksprogede uddannelser.
Vi ved jo, at regeringen vil komme med forslag den anden vej om at beskære su'en, og vi kommer til at gå ind i de forhandlinger, og vi kommer til at kæmpe for vores sag, men hvor det samlede kompromis ender henne, tør jeg ikke garantere.
Carsten Bach (LA), 2023-01-19:
Tak, og tak til ordføreren for en rigtig fin ordførertale, hvor man jo sådan skruede tiden tilbage.
Det var nærmest en tidsrejse igennem menneskehedens eksistens – meget fint og på store globale dagsordener.
Tak for det.
Jeg vil også prøve at skrue tiden en lille smule tilbage.
For vi skal jo ikke så lang tid tilbage, før hr. Martin Lidegaard takkede nej til at være med i en bred regering hen over midten, og det var jo, på trods af at det faktisk måske var det, som Radikale Venstre gik til valg på, og det var muligvis endda også det, som var den udslagsgivende faktor, i forhold til at Radikale Venstre udløste et folketingsvalg med afholdelse den 1. november.
Så er der her efterfølgende nu blevet dannet den her midterregering, og jeg har jo hørt hr. Martin Lidegaard sige, at Radikale Venstre hverken er et oppositionsparti eller et støtteparti til regeringen, men at de måske nærmest er – sådan tror jeg det blev benævnt – frie fugle.
Siden da er der så sket det, at oppositionen har samlet sig, inklusive Radikale Venstre, om at sige nej tak til det her finansieringskryds, som vi har snakket meget om i dag.
Skal jeg forstå det sådan, at Radikale Venstre måske så nu rent faktisk er et oppositionsparti?
Martin Lidegaard (RV), 2023-01-19:
Sådan opfatter vi ikke os selv.
Vi opfatter os både som konstruktive med- og modspillere til regeringen.
Vi har sagt fra starten, at vi ikke agter at stille noget mistillidsvotum til den her regering.
Så vi agter at være en konstruktiv fri midte, og det synes vi egentlig er gået meget godt i den her uge, hvor det er lykkedes at samle hele Folketinget om forhåbentlig at kunne finde en ny finansieringsmodel for forsvarsforliget, som er et af de områder, som vi virkelig synes det er vigtigt at få en bredde på i Folketinget af hensyn til vores soldater og stabiliteten i forsvaret.
Og jeg hører, at regeringen åbner for at kunne finde en anden finansiering.
Jeg håber, jeg hørte rigtigt – det vil vise sig.
Så det er et godt eksempel på den rolle, vi gerne vil spille.
Carsten Bach (LA), 2023-01-19:
Jeg vil faktisk gerne kvittere for det store arbejde, Radikale Venstre tilsyneladende har gjort for at samle rød og blå opposition.
Men nu er det i hvert fald mig bekendt god, gammel radikal politik rent faktisk at afskaffe store bededag, og man skulle måske næsten tro, at Radikale Venstre havde fået det plantet i regeringsgrundlaget og så forladt forhandlingerne lige i sidste øjeblik.
Så spørgsmålet er, om Radikale Venstre måske kunne finde på at stemme for en afskaffelse af store bededag, når det kommer til afstemning, eller om man måske kan lade sig lokke af regeringen på den ene eller den anden måde og jo så på den måde igen blive en fri fugl og ikke en del af den samlede opposition.
Sofie Lippert (SF), 2023-01-19:
Jeg er ikke i tvivl om, at jeg og ordførerens kollega på uddannelsesområdet får rig mulighed for at tale om kandidatuddannelserne, men jeg er alligevel lidt nysgerrig på, om man kan være sikker på, at Radikale er med til at stå vagt om su'en og ikke lade dele af den blive til lån eller få det ekstra år beskåret.
Martin Lidegaard (RV), 2023-01-19:
Vi er jo ligesom Liberal Alliance meget optaget af at skaffe reformer, altså både at skaffe hænder og skaffe penge til at kunne investere i fremtiden, som jeg også sagde i min ordførertale, og vi går konstruktivt ind i forhandlingerne om at afskaffe en helligdag.
Vi synes måske, at regeringen er kommet lidt klodset fra start ved ikke at have taget en dialog med arbejdsmarkedets parter og med kirken inden.
Vi vil også gerne bruge det råderum, der kommer, til noget, der er mere fremadrettet og kommer de næste generationer mere til gavn end forsvaret.
Men vi går konstruktivt ind i de forhandlinger.
Monika Rubin (M), 2023-01-19:
Tak for ordet.
Og her 12 år senere er det så ikke aktuelt i forbindelse med at skaffe penge til forsvarsforliget.
Kan Radikale Venstre uddybe, hvordan det kan være, at det ikke kan bruges til forsvarsforliget, men det godt kan bruges til andet?
Jeg mener, pengene falder jo ned i en kasse, og så tager man dem op igen.
De er jo ikke farvede.
Martin Lidegaard (RV), 2023-01-19:
Når vi har indtaget en aktiv rolle her de seneste dage i at samle partierne i Folketinget, er det, fordi vi synes, det er så utrolig vigtigt at have bredde i det kommende forsvarsforlig.
Derfor var vi meget uforstående over for, at regeringen stillede et ultimatum til alle de andre partier i Folketinget om, at de skulle stemme for en afskaffelse af en helligdag, hvilket de ikke går ind for, for overhovedet at kunne få lov til at gå ind og forhandle forsvar.
Det syntes vi ikke gav nogen mening, for vi synes, det tjener et lille land som Danmark at have bredde bag, fuld opbakning fra så bred en del af Folketinget som muligt til både sin udenrigspolitik, sikkerhedspolitik og forsvarspolitik – og de soldater, vi har udsendt.
Det er derfor, vi ikke synes, det er en god idé at bruge de penge og lave det kryds i forhold til forsvaret.
Men som jeg sagde til hr. Carsten Bach, vil vi gerne konstruktivt diskutere, om det vil give mening at afskaffe en helligdag, og i givet fald – synes vi – anvende pengene på børn, bedre vilkår for børn.
Så man kan måske godt sige, at de børnefamilier, der ellers ville have glæde af helligdagen, så får gavn af bedre børnehaver, bedre skoler, mere uddannelse, bedre klima – altså de ting, der peger fremad, og som vi synes burde blive prioriteret højere af regeringen.
Monika Rubin (M), 2023-01-19:
Mange tak for svaret.
Jeg tror ikke helt, jeg forstår logikken i det, men det er måske bare mig.
Et andet spørgsmål er, om det er store bededag, eller om det er anden pinsedag, I eventuelt vil afskaffe.
Jeg kan forstå, at hr. Christian Friis Bach har været ude og tale om, at det måske ikke er store bededag, der skal finansiere forsvarsforliget, men at man måske kan kigge på anden pinsedag i stedet for.
Jeg er en lille smule forvirret; det beklager jeg.
Martin Lidegaard (RV), 2023-01-19:
Det har vi ikke taget stilling til i Radikale Venstre.
Jeg kan forstå, at hr. Christian Friis Bach har talt med sin kusine, der vistnok er præst, og har fået den idé.
Det står hr. Christian Friis Bach frit for at mene det, men det er ikke noget, vi har taget stilling til.
Jeg tror i det hele taget – og det vil være min anbefaling – at vi, inden vi går ind i den her proces, skal tage en dialog også med kirken og kirkens folk om, hvad de ville anbefale.
Jeg ved godt, at de som udgangspunkt måske slet ikke ønsker det.
Men jeg har da også hørt og læst, at der er forskellige holdninger til det.
Lise Bertelsen (KF), 2023-01-19:
Først og fremmest vil jeg gerne sige mange tak for en flot og meget vigtig ordførertale, så tak for det.
Jeg vil gerne give hr. Martin Lidegaard ret i, at vi lever i et fantastisk samfund, og at vi skal passe rigtig godt på det, som han startede ud med at sige.
Martin Lidegaard (RV), 2023-01-19:
Det er ikke vores udgangspunkt, at der skal skæres i su'en, men vi har om muligt endnu større problemer med den beskæring af kandidatuddannelserne, som regeringen lægger op til.
Man vil tage halvdelen af landets kandidatuddannelser og skære med 1 år, og det betyder jo, at det ikke er kandidatuddannelser længere, og det forslag forstår vi simpelt hen ikke.
Vi forstår godt, at man vil lave en mere fleksibel vej for de studerende, altså at man skal kunne gå ud af universitetet og tilbage igen.
Man kan lave bedre meritter, man kan måske også lave noget i forbindelse med dimensionering, men at trække en så voldsom forandring ned over hovedet på landets universiteter er jeg ekstremt bekymret for.
Mai Villadsen (EL), 2023-01-19:
Vi skal være enormt optaget af den sociale balance, når vi pålægger afgifter eller laver grøn omstilling.
Det er vi meget optaget af i Enhedslisten, og derfor mener vi også altid, at man bør kompensere dem i vores samfund, som har mindst, så det ikke kun bliver nogle få forundt at købe netop det, ordføreren taler om.
Men jeg mener også, at vi samtidig har behov for at få udjævnet skævhederne i nogle produkter, når man ikke som virksomhed betaler for den udledning og den skadevirkning, man også kan have på miljøet.
Så derfor er jeg glad for, at vi får lavet en CO 2 -afgift, så nogle produkter kommer til at blive billigere og andre lidt dyrere, men selvfølgelig skal dem, der har mindst, kompenseres.
Jens Meilvang (LA), 2023-01-19:
Tak for det.
Jeg vil også gerne sige tak for en god ordførertale.
Jeg er lidt nysgerrig på, hvor høj en ydelse Enhedslisten finder optimal for kontanthjælpsmodtagere.
Jeg kan forstå ud fra tidligere debatter i dag, at I mener, den p.t. er for lav.
Men hvor høj skal den være, hvis den skal være helt optimal?
Mai Villadsen (EL), 2023-01-19:
Vi har ikke sådan et færdigt skema for, hvordan vi synes ydelsessystemet skulle se ud, hvis det stod til Enhedslisten.
Og for mig at se er der også meget stor forskel, for der er jo uendelig mange satser i dag.
Det er jo så kompliceret, at man tror, det er løgn.
Og det betyder jo også, at nogle borgere faktisk nogle gange får alt for lidt, i forhold til hvad de er berettiget til, fordi der simpelt hen ikke er nogen, der kan finde hoved og hale i, hvor mange penge de skal have.
Så en forenkling af ydelsessystemet synes vi sådan set kunne være fornuftigt.
Men der er nogle grupper, som får ufattelig lidt.
Det er særlig dem på integrationsydelse, som jo får meget, meget få penge.
Så det ærlige svar er, at vi ikke har sådan en facitliste for, hvordan det skal se ud, men vi synes bare, at nogle grupper i særdeleshed har det rigtig svært lige nu.
Jens Meilvang (LA), 2023-01-19:
Men anerkender Enhedslisten, at det er demotiverende, hvis man går fra at være på kontanthjælp til at være i job og så går ned i løn?
Tror I ikke, at det kan være lidt svært at tage den beslutning, hvis man ved, at man går ned i løn ved at gå fra at være derhjemme, måske på sofaen eller et andet sted, og så tager et job?
Mai Villadsen (EL), 2023-01-19:
Jeg synes, det er så utroligt, at man altid i den her sal skal høre, at det skal kunne betale sig at arbejde.
Jamen det kan det da i dag.
Der er nogle, der har så ufattelig lidt i vores ydelsessystem, at man næsten ikke forstår det, og sandheden er jo, at når vi faktisk har givet nogle af dem flere penge, så er der endda flere, der er kommet i arbejde, fordi det nogle gange kan presse en så hårdt at være fattig.
Camilla Fabricius (S), 2023-01-19:
Tak for det.
Og tak for en vigtig og interessant ordførertale.
Vi tænker, at vi skylder Radikale Venstre en stor tak for at spille en afgørende rolle for indførelsen af klimamålet om at reducere med 70 pct. i 2030.
Men hvad mener Radikale Venstre om regeringens forslag om faktisk at fremrykke Danmarks klimaneutralitet til 2045 og indføre et nyt klimamål om 110 pct.s reduktion i 2050?
Martin Lidegaard (RV), 2023-01-19:
Det er vi glade for, og jeg tror bl.a., at det mål er kommet med, fordi vi foreslog at gøre det samme om end i 2040.
Det er et af de områder, hvor vi håber vi måske kan få en dialog med regeringen, altså med hensyn til om man ikke kan nå målet om klimaneutralitet tidligere end 2045, også med hensyn til at tage CO 2 ud af atmosfæren.
I dag er der faktisk kommet en rapport fra CONCITO, den grønne tænketank, der sådan ton for ton anviser, hvordan man kunne komme dertil i 2040.
Og det, jeg synes er interessant i den rapport, er, at det ikke er vanvittig dyrt, og at det ikke er spor uladsiggørligt.
Altså, den teknologiudvikling, som går hurtigere og hurtigere, giver jo netop muligheden for, at vi også kan rykke hurtigere og hurtigere.
Camilla Fabricius (S), 2023-01-19:
Så når ordføreren er så præcis, med hensyn til hvad det er for nogle klimamål, man fra Radikale Venstres side prøver at pege på, hvad vil så det første take være, i forhold til hvad Radikale Venstre vil pege på?
Martin Lidegaard (RV), 2023-01-19:
Altså, det er klart, at det at få prissat CO 2 for både industri, landbrug og forbrug er en væsentlig faktor, altså CO 2 -afgifter.
Men det er også klart, at hvis man vil nå klimaneutralitet i 2040, skal vi i gang med at plante noget skov nu, udtage lavbundsjorder, for skoven skal vokse, før den for alvor optager CO 2 .
Og så er det klart, at den sidste omlægning af energisektoren er helt nødvendig, ligesom det samme gør sig gældende for transportsektoren.
Sofie Lippert (SF), 2023-01-19:
Tak for en vigtig tale.
Jeg sætter især pris på et vigtigt fokus på vores uddannelsesområde, for på uddannelsesområdet præsenterer regeringen mange ændringer af vores nuværende uddannelsessystem i regeringsgrundlaget.
Regeringen skriver, at de vil skabe en stabil og fremsynet udvikling af uddannelsessystemet og give plads til udvikling, trivsel og dannelse – noget, jeg forestiller mig
Men i regeringsgrundlaget lægger regeringen også op til at skære i su'en, så der kun er klip nok til normeret tid.
Midt i den mistrivselskrise, som også blev nævnt i ordførerens tale, hvor et stigende antal unge mennesker råber op og gør opmærksom på, hvor dårligt de har det, og hvor pressede de er, er jeg fuldstændig uforstående over for, at regeringen vil presse og få de studerende til at skynde sig igennem deres uddannelse og fjerne det sjette år.
Derfor er mit spørgsmål til ordføreren: Kan vi regne med, at De Radikale vil være med til at beskytte det sjette su-år?
Susie Jessen (DD), 2023-01-19:
Ja, vi er gode på landet – vi har både solceller og vindmøller og det hele.
Og vi har også vores gode landmænd, som vi skal passe rigtig meget på.
Ordføreren talte i sin ordførertale om det her med social retfærdighed og om, at vi skulle passe på dem, som har mindst.
Og der er jo nogle miljøøkonomiske vismænd, der siger, at hvis vi lægger den her CO 2 -afgift på landbruget, kan det betyde prisstigninger på dansk kød og dansk mælk.
Dansk oksekød vil stige med 14 pct., mælk og smør med 11 pct.
Det kommer til at påvirke dem, der har allermindst.
Jeg er nok ikke den eneste, der er glad for at kunne gå ned og købe noget dansk mælk og noget dansk kød, når jeg handler i Brugsen.
Hvad siger ordføreren til det?
Karsten Hønge (SF), 2023-01-19:
Jeg vil starte med at sige, det var modigt, og det var godt af fru Anna Falkenberg så direkte at tale om det, vi godt ved er så følsomt, nærmest sprængfarligt, nemlig Færøernes forhold til den aktuelle fiskeripolitik.
Statsministeren sagde jo her den anden dag i åbningstalen, at rigsfællesskabet tager hul på sådan en ny udenrigspolitisk epoke, og at det er noget, der vil kræve noget af os alle sammen.
Derfor vil jeg godt lige spørge ind til det her, selv om fru Anna Falkenberg allerede har været inde på det, nemlig at vi ikke kommer udenom, tror jeg, at en ny sikkerhedspolitik vil betyde en afvikling hen over tid af fiskeeksporten til Rusland.
Kunne fru Anna Falkenberg sætte nogle flere ord på tidsperspektivet?
Jeg ved godt, at den aftale, der er lavet nu, kun er etårig, men hvad er ambitionen om helt at fase det ud?
For det er jo noget, der sætter Færøerne i et dårligt lys, det sætter rigsfællesskabet i et dårligt lys, og der er jo ingen grund til i dag, kan man sige, overhovedet på nogen måde at holde hånden under det russiske system.
Christian Friis Bach (RV), 2023-01-19:
Tak for det.
Fru Anna Falkenberg har allerede svaret på det andet spørgsmål, jeg havde, og det var netop om, om ordføreren kunne sætte lidt flere ord på den her idé, som jeg ved ordføreren har om et parlamentarisk kontaktudvalg, og hvordan det kunne blive organiseret, og hvordan vi eventuelt kunne se på det forslag.
Ordføreren har sat lidt ord på det, men hvis ordføreren har flere kommentarer til det, synes jeg, det var en idé, vi kunne tale videre om.
Nick Zimmermann (DF), 2023-01-19:
Jeg vil godt prøve at holde fast ved store bededag, for der har jo været en massiv kritik fra de fem største fagforeninger af statsministeren og regeringen som helhed, og jeg vil egentlig godt prøve at spørge lidt ind til, om det gør noget indtryk på statsministeren.
Og jeg forstår det sådan set godt, for det har jo været et historisk bedrag af en valgkamp, at tre partier, der går sammen i en regering, ikke nævner med et ord, at man vil stjæle en fridag fra danskerne, og så får det til at lyde, som om det bare er fuldstændig normalt og almindeligt, og som om det altså nu engang bare er sådan, det måtte være.
Derfor vil jeg godt prøve at spørge statsministeren: Hvorfor vil regeringen ikke være med til at lægge det ud til en folkeafstemning?
Men der er ingen af de tre partier i regeringen, der har nævnt det.
Mette Frederiksen (S), 2023-01-19:
Men altså, hvis man nu skal prøve at køre den der logik til ende, altså at man som politisk parti kun kan udføre det, man har sagt i en valgkamp man vil udføre, hvordan skulle vi så have håndteret coronakrisen?
Hvordan skulle vi have håndteret krigen i Ukraine?
Hvordan skal vi håndtere den situation, at vi – hvad jeg stadig er utrolig glædeligt overrasket over, for jeg har sjældent oplevet noget bedre – er nogle partier, der går sammen om at hæve ambitionerne?
Altså, vi er faktisk i fællesskab gået højere op, end hvad vi hver især ville.
Det er jo rigtig godt for vores land, tror jeg.
Men jeg håber også, der trods alt er en eller anden respekt for, at vi går ud og siger: Okay, hvis vi så faktisk gerne vil bruge så mange flere penge på psykiatri, hvis vi gerne vil bruge flere penge på løn i den offentlige sektor og andre ting, ja, så kræver det reformer.
Og hvis vi gerne vil bruge flere penge på vores tryghed, sikkerhed og forsvar, så kræver det altså også finansiering.
For vi fremrykker tidspunktet; det er jo en ny position, som et flertal har valgt at indgå, hvilket jeg i øvrigt tror at Dansk Folkeparti ender med at bakke op om – altså at vi skal fremrykke tidspunktet for, hvornår vi lever op til vores forpligtelser på de 2 pct.
Nick Zimmermann (DF), 2023-01-19:
Nej, jeg har simpelt hen absolut ingen respekt for, at man ikke nævner en så stor indgriben i danskernes hverdag inden en valgkamp og så vælger at gennemføre det bagefter – det må jeg virkelig sige.
Det har jeg absolut ingen respekt for.
Og det kan jeg også høre at der er flere andre, der ikke har.
De målinger, der bliver lavet, viser jo, at et flertal af danskerne er enige i, at vi ikke skal afskaffe store bededag; fagforeningerne vil absolut ikke finde sig i, at regeringen laver et indgreb i den danske model; og de underskriftindsamlinger, der er, eksploderer jo med hundredtusindvis af underskrivere.
Det er derfor, jeg har behov for at høre klokkeklart fra statsministeren: Hvorfor vil regeringen ikke bakke op om en folkeafstemning?
Mette Frederiksen (S), 2023-01-19:
Det er da helt principielt.
Skal det så være sådan, at hver gang der er et flertal her i Folketinget, som træffer en beslutning – kendt eller ukendt, ny eller gammel, om økonomi, udenrigspolitik, udlændingepolitik eller klimapolitik – så kan 60 mandater gå sammen og sige: Nu skal vi have en folkeafstemning?
Så betragter vi jo ganske enkelt ikke demokratiet med de samme øjne, for det demokrati, jeg er tilhænger af, er det repræsentative demokrati, som i øvrigt er det, der er den danske tradition og har været det igennem generationer, og som jeg tror er en vigtig forklaring på, at vi er et af verdens bedste samfund.
Det er faktisk lige præcis, fordi vi er et repræsentativt demokrati, hvor vi står til ansvar over for vælgerne.
Men at begynde at lave folkeafstemninger om en række forskellige sager vil jeg ikke anbefale, og jeg mener sådan set, at det ville være mere giftigt for vores demokrati end det modsatte.
Signe Munk (SF), 2023-01-19:
Hjemme hos os har vi sådan en fin plakat med danske dagsommerfugle.
Da vi lige fik den, blev jeg enormt betaget af alle de her smukke sommerfugle – der var perlemorrandøje og slåensommerfugl.
Og så læste jeg, fordi der var sådan nogle små tegn under sommerfuglene, og fandt ud af, at de var uddøde; det var sommerfuglearter, der er uddøde i Danmark.
Det er jo et billede på den naturkrise, Danmark står i, og som verden står i.
Hvorfor er det vigtigt?
Det er det, fordi det, naturen mangler, er plads, plads og plads.
Derfor vil jeg høre statsministeren, om statsministeren er parat til at sikre 30 pct. beskyttet natur både til lands og til vands her i Danmark.
Mette Frederiksen (S), 2023-01-19:
Jeg er så hesten, eller?
Jeg vil nødig have, at det er det, der står tilbage.
Altså, jeg ved efterhånden ikke, hvor mange valgkampe jeg har været en del af, først som DSU'er og efterfølgende som aktiv socialdemokrat og kandidat selv.
Men der sker meget i en valgkamp, og der har vi sådan en bestemt måde at tale til hinanden og nogle gange også om hinanden på, og så kommer der jo en tid derefter.
Og jeg synes sådan set, at det, der kendetegnede forhandlingerne omkring en ny regering var, at retorikken og valgkampen var lagt bag os, og at der var en optagethed af at løse de problemer, der er.
En gang imellem er der jo sådan den der latterliggørelse af, at ja ja, så går man ind og bliver minister.
Men altså, et land fungerer jo ikke, hvis ikke der er nogle partier, der faktisk er villige til at påtage sig ansvaret og også stå til ansvar for de beslutninger, der måske ikke altid er helt nemme, herunder nogle nuancer og nogle kompromiser.
Så jeg må være ærlig og sige, at jeg altid har en grundlæggende respekt for de partier, der faktisk tager ansvar, for det letteste er jo ofte at lade være.